కొచ్చి: మలయాళ నటిపై లైంగిక వైధింపుల వ్యవహారం కేరళను కుదిపేస్తోంది. సినీ పరిశ్రమతో పాటు వివిధ రంగాల ప్రముఖులు సైతం ఈ ఘటనను తీవ్రంగా ఖండిస్తున్నారు. కాంగ్రెస్ ఎంపీ శశి థరూర్ తాజాగా స్పందించారు. విలువలకు, సామర్థ్యానికి నిలయమైన కేరళ క్రమంగా ఆ విలువలను కోల్పోతున్నట్టు ఉందని, విద్యావంతులు అత్యధికంగా ఉన్న కేరళలో ఇలాంటి ఘటన జరగడం శోఛనీయమని శశిథరూర్ వ్యాఖ్యానించారు. 'ఇది దేశవ్యాప్త సమస్య. ఇప్పుడు కేరళలోనూ ఇలాంటి ఘటన చోటుచేసుకోవడం విచారకరం. కేరళకంటూ ఓ ప్రత్యేక సంస్కృతి ఉంది. విద్యావంతుల నిలయం. ఆ విలువలను ఇప్పుడు కోల్పోతున్నాం. మన సామర్థ్యం మరుగునపడుతోంది' అంటూ ఆయన వ్యాఖ్యానించారు. 'ఇలాంటి సందర్భాల్లో సిగ్గుతో మహిళలు ముందుకు రాలేకపోతున్నారు. కేసులు వేయడం లేదు. అయితే తనకు జరిగిన అన్యాయం గురించి సదరు నటి ముందుకు రావడం, తప్పులు సరిదిద్దాల్సిదేనంటూ ధైర్యంగా చెప్పడం అభినందనీయం' అని శశిథరూర్ అన్నారు. ఓవైపు మానసిక సంఘర్షణను ఎదుర్కొంటూనే మరోవైపు నిందితులపై చర్య తీసుకోవాలంటూ బాధితురాలు పోలీసులకు ఫిర్యాదు చేసిందని అన్నారు. ఇలాంటి నేరపూరిత చర్యలకు పాల్పడిన వ్యక్తులను అరెస్టు చేసి, చట్టం ముందుకు తీసుకు వచ్చి కఠినంగా శిక్షించాల్సిదేనని అన్నారు. పిల్లలకు, ముఖ్యంగా అబ్బాయిలకు మహిళలను గౌరవించాలని చిన్నప్పటి నుంచి బోధించాలని ఈ సందర్భంగా ఆయన సూచించారు.
kochi: malayaala natipai laingika vaidhimpula vyavahaaram keralanu kudipestondi. cinee parisramatoe paatu vividha rangaala pramukhulu saitam ee ghatananu teevramgaa khandistunnaru. congress empy sashi tharur taajaagaa spandinchaaru. viluvalaku, saamarthyaaniki nilayamaina kerala kramangaa aa viluvalanu kolpotunnattu undani, vidyaavantulu atyadhikamgaa unna keralalo ilanti ghatana jaragadam shochaneeyamani sasitharoor vyaakhyaaninchaaru. 'idhi deshavyaapta samasya. ippudu keralaloonuu ilanti ghatana chotuchesukovadam vichaarakaram. keralakantu oo pratyeka samskruti undi. vidyaavantula nilayam. aa viluvalanu ippudu kolpotunnam. mana saamarthyam marugunapadutondi' antuu aayana vyaakhyaaninchaaru. 'ilanti sandarbhaallo siggutho mahilalu munduku raalekapotunnaaru. kesulu veyadam ledu. ayithe tanaku jarigina anyayam gurinchi sadaru nati munduku ravadam, tappulu sarididdaalsidenantuu dhairyamgaa cheppadam abhinandaneeyam' ani sasitharoor annaru. ovaipu maanasika sangharshananu edurkontune marovaipu ninditulapai charya teesukovaalantuu baadhituraalu polisulaku firyaadu chesindani annaru. ilanti nerapurita charyalaku paalpadina vyaktulanu arestu chesi, chattam munduku teesuku vachi kathinamgaa sikshinchaalsidenani annaru. pillalaku, mukhyamgaa abbaayilaku mahilalanu gouravinchaalani chinnappati nunchi bodhinchaalani ee sandarbhamgaa aayana suuchimchaaru.